Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: a nemrég hatályba lépett 29/1997. (XII. 20.) KHVM rendelet
Paragraph Index: 25

a nemrég hatályba lépett 29/1997. (XII. 20.) KHVM rendelet sem oldotta meg (OBH 3568/1996). 1999/18/II. szám A temetkezés területén kialakult kaotikus állapotokról elsősorban a sajtó közleményeiből értesültünk. A „piacért” folytatott küzdelemben a fővárosban és vidéken egyaránt kiszolgáltatottá váltak az elhunytak hozzátartozói. Kegyeletsértő gyakorlat alakult ki a kórházak hűtőkamráinak használata, a halottak szállítása, a hamvasztás során. Mindezek nemcsak etikai, jogi, hanem közegészségügyi problémákat is felvetnek. Megkeresésünkre a belügyminiszter-helyettes államtitkára a tarthatatlannak ítélt állapot kialakulása miatt az elavult jogi szabályozást okolta. Ennek megszüntetése és újrarendezése érdekében elkészítették a temetkezési törvény szakmai koncepcióját, később tervezetét. A Fővárosi Közgyűlés Egészségügyi Bizottsága az új törvény hatálybalépéséig megtiltotta a kórházi hűtőkamrák bérbeadását, megállapodásra törekszik az e körben szolgáltatást végzők teljes körével (OBH 8229/1996). A piacgazdaságban új jelentősége és társadalmi tartalma van az adózásnak. A rendszerváltás óta a vállalkozók számának emelkedésével együtt növekedett az egyéni adózásra kötelezettek száma, bővült az adónemek köre, és ha még a gyakran változó adójogszabályokkal is számot vetünk, akkor nem meglepő, hogy gyarapodik az adóhatóságokkal kapcsolatos állampolgári konfliktusok lehetősége. A beszámolási időszakban az alkotmányos visszásságot okozó állampolgári jogsérelmek zömmel az adóhatóságok késedelmes eljárásaival, a határozatok meghozatalának elmulasztásával függtek össze. Előfordult az is, hogy az összes hasonló típusú ügyben az adóhatóság felfüggesztette az eljárást a folyamatban lévő bírósági ügyek befejezéséig, akadályozva ezzel azt, hogy minden érintett ügyfele a jogorvoslati lehetőségeiket kimerítse (OBH 8063/1996). Az APEH elnöke — az utóbbi panaszok igen nagy számára tekintettel — az államigazgatás és a büntető eljárás viszonyának helyes értelmezéséről 1997 augusztusában körlevelet bocsátott ki, amelyben felkérte az igazgatókat az adóigazgatási eljárások felfüggesztési gyakorlatának áttekintésére, különösen a törvényes eljárás megvalósítására. Több jogosnak ítélt panaszban kifogásolták azt, hogy az adózókat érintő adóigazgatási eljárásra a jogszabály szoros határidőket állapít meg, magát az adóhatározatot megelőző adóellenőrzésre azonban nincs határidő. Ez a helyzet komoly érdeksérelmet okozott a biztosokhoz forduló panaszosoknak (OBH 5804/1997). Az APEH elnöke az országgyűlési biztos által megállapított alkotmányos visszásság megoldására, a kiutalás előtti ellenőrzés végrehajtásának felgyorsítására 1997-ben irányelvet bocsátott ki. A helyi adókkal kapcsolatos állampolgári konfliktusok, illetve alkotmányos visszásságot okozó helyzetek általában abból származtak, hogy az önkormányzatok az adózók vagy az adótárgyak körét téves jogértelmezés alapján hozott helyi rendeletekben indokolatlanul bővítették (OBH 3076/1997, 2905/1997). 3.3.4. Az állampolgári jogok helyzete az egészségügyi és intézményes szociális ellátórendszer átalakulása során 1997-ben a legmagasabb szintű testi és lelki egészséghez fűződő alkotmányos jog sérelmének veszélye miatt vizsgált panaszok többsége közvetlenül vagy közvetve az egészségügyi finanszírozási rendszerrel volt kapcsolatos. Az állampolgári jogok országgyűlési biztosa és általános helyettese hivatalból és beadványok alapján vizsgálta az előző évben kezdődött és 1997-ben folytatódott kórházi ágyszámcsökkentéseket, az ebből adódó, az egészségügyi ellátást nyújtó intézmények átszervezését, az ellátás terjedelmének megváltoztatását, illetőleg ezek hatását. A biztosok azokat a beadványokat, amelyek csupán a kórházi ágyszámcsökkentések tényét sérelmezték, nem vizsgálhatta volna. A vizsgálódás lehetőségét az állampolgári jogok megsértésének közvetlen veszélye esetén

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes